b'\n_START_ARTICLE_\nEmilio Colombo\n_START_PARAGRAPH_\nEmilio Colombo (Potenza, 11. travnja 1920. \xe2\x80\x94 Rim, 24. lipnja 2013.) bio je talijanski politi\xc4\x8dar, diplomat i premijer Italije od 1970. do 1972.\n_START_SECTION_\n\xc5\xbdivotopis\n_START_PARAGRAPH_\nEmilio Colombo bio je \xc4\x8dlan stranke Kr\xc5\xa1\xc4\x87anska Demokracija . Njegova politi\xc4\x8dka karijera zapo\xc4\x8dinje 1946., kada je bio \xc4\x8dlan ustavotvornog vije\xc4\x87a. Od 1948. bio je \xc4\x8dlan zastupni\xc4\x8dkog doma (Camera dei deputati)._NEWLINE_Od 1963. do 1970., Colombo je bio minitsar financija, a 1970. postaje premijer. U periodu od 1974. do 1976. opet je obna\xc5\xa1ao du\xc5\xbenost ministra financija._NEWLINE_Za predsjednika Europskog parlamenta izabran je 1977. i na ovoj funkciji ostaje do 1979. Ministar vanjskih poslova Italije bio je u dva navrata: od 1980. do 1983. i od 1992. do 1993. Bio je i predsjedavaju\xc4\x87i Me\xc4\x91unarodne unije demokr\xc5\xa1\xc4\x87ana 1993._NEWLINE_Emilio Colombo je preminuo u Rimu u lipnju 2013. u dobi od 93. godine.'